दिल्ली में हम ही बोला करें अमन की बोली...
भास्कर संवाददाता | बुरहानपुर
जो तौर है दुनिया का उसी तौर से बोलो, बहरों का इलाका है जरा जोर से बोलो। दिल्ली में हम ही बोला करें अमन की बोली, तुम लोग भी यारों कभी लाहौर से बोलो। बुधवार रात अखिल भारतीय मुशायरा में राहत इंदौरी के कलाम सुनकर श्रोताओं ने गर्मजोशी से उनका इस्तेकबाल किया।
देर रात तक विभिन्न शहरों से आए शायरों ने कलामों से श्रोताओं को देशभक्ति और भाईचारे का संदेश दिया। खंडवा के सूफियान काजी ने कहा- हमेशा बनते-बनते बात बिगड़ती है अकड़ने से, किसी को कुछ नहीं मिलता लड़ने से झगड़ने से, अगर दो लोग लड़ते हैं तो एक इंसान मरता है, मगर इंसानियत मरती है दो कौमों के लड़ने से। मुशायरे में मुरादाबाद के मंसूर उस्मानी, अकील नोमानी, बड़ौदा के हामिद सदफ, मुंबई के नजर बिजनौरी, झांसी के जाहिद कोचवी, मालेगांव के मुश्ताक अहमद सहित अन्य शायरों ने कलाम प्रस्तुत किए। रात 11.30 बजे मुशायरा शुरू हुआ। रात 2.30 बजे श्रोता मुशायरे का लुत्फ लेते रहे।
जो मेरा था किसी का हो गया...
कार्यक्रम में अनीता आनंद ने कहा जो मेरा था किसी का हो गया है। मेरा ये वहम सच्चा हो गया है। उछलकर आसमां छूने की जिद में वो अपने कद से उंचा हो गया है। अजानों की सदाएं कह रही है। अब उठ जा वो सवेरा हो गया है। वफा की उससे क्या उम्मीद रखें। अनीता अब वो नेता हो गया है। मुशायरे में बड़ी तादाद में श्रोता पहुंचे। रात 2 बजे तक राहत इंदौरी ने शेर नहीं पढ़े। श्रोताओं को देर तक रोक कर रखने के लिए राहत को रात 2 बजे के बाद शेर पढ़ने का मौका मिला।
गुलमोहर मार्केट परिसर में मुशायरे में मंच पर पीछे बैठे राहत इंदौरी।
मुशायरा
hin_Deva bho_Deva hin_Deva hin_Deva hin_Deva hin_Deva hin_Deva kas_Deva